Kanne 29.5.2012 - Wilmar Trading v. SMHV − Agroekola EOOD (ULTRA CHOCO)
(Asia T-232/12)
Kannekirjelmän kieli: englanti
Asianosaiset
Kantaja: Wilmar Trading Pte Ltd (Singapore, Singapore) (edustaja: asianajaja E. Miller)
Vastaaja: sisämarkkinoiden harmonisointivirasto (tavaramerkit ja mallit)
Vastapuoli valituslautakunnassa: Agroekola EOOD (Sofia, Bulgaria)
Vaatimukset
sisämarkkinoiden harmonisointiviraston (tavaramerkit ja mallit) ensimmäisen valituslautakunnan 27.3.2012 asiassa R 87/2012-1 tekemä päätös on kumottava
SMHV on velvoitettava tutkimaan valitus, joka tehtiin väiteosaston 10.11.2011 tekemästä päätöksestä, joka koski väitettä nro B001760043, ja noudattamaan tavanomaista menettelyä asiassa.
Oikeudelliset perusteet ja pääasialliset perustelut
Yhteisön tavaramerkin hakija: Vastapuoli valituslautakunnassa
Haettu yhteisön tavaramerkki: Sanamerkki ULTRA CHOCO luokkiin 29, 30 ja 31 kuuluvia tavaroita varten - yhteisön tavaramerkkihakemus nro 9221111
Sen tavaramerkki- tai merkkioikeuden haltija, johon väitemenettelyssä on vedottu: Kantaja
Tavaramerkki- tai merkkioikeus, johon väitemenettelyssä on vedottu: Sanamerkin ultra choco singaporelainen tavaramerkkirekisteröinti T0113987B luokkaan 29 kuuluvia tavaroita varten, eurooppalainen ja bulgarialainen rekisteröimätön tavaramerkki ULTRA CHOCO; neuvoston asetuksen N:o 207/2009 8 artiklan 3 ja 4 kohta
Väiteosaston ratkaisu: Väitteen hylkääminen kokonaisuudessaan
Valituslautakunnan ratkaisu: Valituslautakunta katsoi, ettei valitusta ollut tehty
Kanneperusteet: Maksuista sisämarkkinoilla toimivalle yhdenmukaistamisvirastolle (tavaramerkit ja mallit) 13.12.1995 annetun komission asetuksen (EY) N:o 2869/95 8 artiklan 3 kohdan a alakohdan ii alakohdan ja b alakohdan sekä 8 artiklan 4 kohdan rikkominen
____________